OFICIAL Cristi Dulca, OUT de la naționala feminină a României. FRF a numit deja noul selecționer
Federația Română de Fotbal a încheiat de comun acord colaborarea cu Cristian Dulca, selecționerul naționalei de fotbal feminin a României în ultimii trei ani.
Comitetul Executiv al FRF a validat propunerea de numire a unui nou selecționer. Rolul va fi preluat de Massimo Pedrazzini, care până în prezent era coordonatorul loturilor naționale feminine de junioare și antrenor la lotul feminin Under 19.
"În următoarea perioadă, Massimo Pedrazzini va stabili întreg staff-ul cu care va aborda preliminariile Campionatului European de fotbal feminin din 2025", scrie site-ul FRF.
Naționala României va fi într-o grupă din Liga C alături de Bulgaria, Kazahstan și Armenia. Primul joc este programat în 5 aprilie, în Armenia.
"Federația Română de Fotbal îi mulțumește fostului selecționer, Cristian Dulca, pentru întreaga activitate și contribuție la dezvoltarea fotbalului feminin din țara noastră și îi urează mult succes în viitoarele proiecte", a mai notat site-ul forului condus de Răzvan Burleanu.
Urmăriți SPORT.RO și pe Google News